Ferencszállás Községi Önkormányzat Képviselő-testületének

 2/2016. (II. 15) önkormányzati rendelete 

az önkormányzat 2016. évi költségvetéséről

Ferencszállás Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének a) és f) pontjában kapott felhatalmazás alapján, Magyarország 2016. évi központi költségvetéséről szóló 2015. évi C. törvény rendelkezéseire, az államháztartásról szóló 2011. évi CXCV. törvény (a továbbiakban: Áht.) 23. §-ra, valamint az államháztartásról szóló törvény végrehajtásáról szóló 368/2011. (XII.31.) Korm. rendelet 2. §-a és 24. §-ra, figyelemmel az önkormányzat 2016. évi költségvetéséről az alábbi rendeletet alkotja.

1. Általános rendelkezések
1. § A rendelet hatálya kiterjed az Önkormányzatra (képviselő-testületre és annak bizottságaira), valamint a támogatásban részesített magánszemélyekre, jogi személyekre és jogi személyiségekkel nem rendelkező szervezetekre.

2. Az önkormányzat 2016. évi költségvetése

2. § (1) Ferencszállás Községi Önkormányzat Képviselő-testülete az önkormányzat 2016. évi költségvetése 

a, bevételi és kiadási főösszegét
63.095 ezer Ft-ban,

b, működési költségvetési bevételét
49.274 ezer Ft-ban

    működési költségvetési kiadását
57.994 ezer Ft-ban

                működési költségvetési egyenlegét
 -8.720 ezer Ft-ban
    felhalmozási költségvetési bevételét
          0 ezer Ft-ban

    felhalmozási költségvetési kiadását
   4.458 ezer Ft-ban

                felhalmozási költségvetési egyenlegét
  -4.458 ezer Ft-ban
c, működési és felhalmozási költségvetési egyenleg együttes összegét
                                                                              -13.178 ezer Ft-ban

             d, finanszírozási bevételét
   13.821 ezer Ft-ban
                (előző évi költségvetési maradvány)

                finanszírozási kiadását
        643 ezer Ft-ban
                (2016.évi állami támogatás előleg visszafizetés)
                finanszírozási egyenlegét
   13.178 ezer Ft-ban

állapítja meg.
Az Áht. 23. § (2) bekezdés c) pontja szerinti -13.178 ezer Ft költségvetési egyenleg az előző évi költségvetési maradványból kerül finanszírozásra.
(2) Ferencszállás Községi Önkormányzat 2016. évi költségvetési rendeletében 

- a költségvetési egyenleg összegét működési bevételek és működési kiadások egyenlege,

  és a felhalmozási bevételek és kiadások egyenlege szerinti bontásban az 1. melléklet,

- bevételi előirányzatait a 2. melléklet, 

- a helyi önkormányzatok általános működésének és ágazati feladatainak 2016. évi

  támogatása jogcímenként a 3. melléklet,

- a kiadási előirányzatokat kiemelt előirányzatonként a 4. melléklet, 

- az ellátottak pénzbeli juttatásait jogcímenként az 5. melléklet, 

- az egyéb működési célú kiadásokat jogcímenként a 6. melléklet, 
- a tartalékok előirányzatait a 7. melléklet,
- az előirányzat felhasználási ütemtervet a 8. melléklet, 
- az engedélyezett létszámkeretet a 10. melléklet, 

tartalmazza.

(3) A költségvetési évben a helyi önkormányzatnak a következő fejlesztési célja azok, amelyek megvalósításához a Magyarország gazdasági stabilitásáról szóló 2011. évi CXCIV. törvény (a továbbiakban: Stabilitási Tv.) 3. § (1) bekezdése szerinti adósságot keletkező ügylet megkötése válik, vagy válhat szükségessé.

(4) A (4) bekezdésben meghatározott fejlesztési célok miatt az adósságot keletkeztető ügyletek várható együttes összege: 0 e Ft.

(5) Az önkormányzat a Magyarország gazdasági stabilitásáról szóló 2011. évi CXCIV. törvény 3. § (1) bekezdése szerinti adósságot keletkeztető ügyletekből és kezességvállalásokból fennálló kötelezettségeit az adósságot keletkeztető ügyletek futamidejének végéig, illetve a kezesség érvényesíthetőségéig, és a figyelembe vehető saját bevételeit a 9. mellékletben határozza meg.
3. A költségvetés végrehajtására vonatkozó szabályok
3. § (1) Az önkormányzati költségvetés ezen rendeletben meghatározottak szerinti végrehajtásáért, valamint a beszámolási kötelezettségek teljesítéséért a polgármester a felelős.

(2) A polgármester az átmenetileg szabad pénzeszközök lekötéséről vagy befektetéséről 1.000.000 Ft értékhatárig - a képviselő-testület folyamatos tájékoztatása mellett- saját hatáskörben dönthet.

(3) A képviselő-testület felhatalmazza a polgármestert az önkormányzat bevételi és kiadásai előirányzatainak módosítására:

a) a működési és felhalmozási támogatások államháztartáson belülről, valamint a működési és felhalmozási célú átvett pénzeszközök rovatain tervezett eredeti előirányzaton felül a tárgyévben rendelkezésre bocsátott bevétel erejéig, illetve

b) a kiadási előirányzatok közötti átcsoportosításra.

A polgármester a bevételi és kiadási előirányzat módosításáról, az előirányzat átcsoportosításról a költségvetési rendelet soron következő módosítása alkalmával, de legkésőbb az éves költségvetési beszámoló elkészítésének határidejéig, december 31-ei hatállyal tájékoztatja a képviselő-testületet.

(4) Az értékpapír kibocsátása értékhatár tekintet nélkül a képviselő-testület hatásköre.
Az értékpapír vásárlás, értékesítés, és visszavásárlás jogát a képviselő-testület 500 ezer forintig terjedő értékhatárig átruházza a polgármesterre. A polgármester a finanszírozási művelet megtörténtét követő következő képviselő-testületi ülésen köteles tájékoztatást adni.

(5) A hitel, kölcsön felvétele és törlesztése értékhatár tekintet nélkül a képviselő-testület hatásköre.

(6) Ferencszállás Községi Önkormányzat költségvetési elszámolási számláit 2016. évben az OTP Bank Nyrt-nél vezeti.

4. § Az általános és céltartalék feletti rendelkezési jogát a képviselő-testület nem ruházza át.

4. Egyéb rendelkezések

5. § (1) E rendelet 2016. február 16 napján lép hatályba, de rendelkezéseit 2016. január 1. napjától kell alkalmazni.

(2) Kihirdetve: 2016. február 15.
Jani János sk.




dr. Gácsi Zoltán sk.

                          polgármester



                         jegyző

